kardosdrur/scandi-wiki huggingface dataset:
Natten

Natten er et rundt relief af Bertel Thorvaldsen modelleret i 1815.
Relieffet er en allegori over natten og viser den personificerede nat som en frit svævende bevinget kvinde med to sovende nøgne børn i sin favn.
Hun har bøjet nakke, lukkede øjne, er draperet og har valmuer som hårkrans og tørklæde på hovedet.
Til højre i billedet ses en svævende ugle.

De to børn er allegori over det antikke motiv, tvillingerne Søvn (Hypnos) og Død (Thanatos).
I den græske og romerske mytologi er Hypnos' og Thanatos' mor gudinden Nat (Nyx eller Nox), der ofte fremstilles om en ung kvinde.
I Thorvaldsens relief er hun den omsorgsfulde mor.
Uglen er som nattens fugl symbol på nattens stilhed gennem dens lydløse flugt.
Valmuen, via dets funktion som søvndyssende narkotikum, og uglen er desuden sammen med flagermusen og en maske (som ikke ses i relieffet) Nyx' attributter.

Relieffet er udført i marmor og har en nettodiameter på 80,5 centimeter.
Det er signeret "AT".
Thorvaldsen modellerede relieffet efter en femårig søns død.
I 1959 blev relieffet givet i gave til Thorvaldsens Museum hvor det nu befinder sig.

Natten og dets parallelrelief, Dagen, beskrives som "Thorvaldsens mest populære relieffer".
Samme år som Natten og Dagen skabte Thorvaldsen et tredje kendt relief: Kong Priamos af Troja bønfalder Achilleus om sin søn Hectors lig.

Relieffet findes i kopier.
Man finder fx en på Museum für Hamburgische Geschichte, og i Lysthuset i Ribe Kunstmuseums have er den og andre kopier af Thorvaldsens værker indstøbt i væggene. En plakette af støbt gips i original størrelse blev i 2015 solgt fra Bruun Rasmussen for 4.000 kroner.
Bing & Grøndahl fabrikerede i 1800-tallet en platte med motivet,
og butikken for Københavns Domkirke sælger sådanne kopier i størrelsen 14 centimeters diameter for 125 kroner.
På Thorvaldsens tid skrev Just Mathias Thiele om udbredelsen af kopierne af Natten og Dagen i Rom: "Næsten hvertandet Boutikvindue i Corso, Condotti, Babuina og Piazza di Spagna fremstiller dem, skaarne i Steen eller i Conchyllier, afstöbte i Paster eller i Gips, til quindelige Smykker eller til en simpel og kjær Erindring om den elskelige Kunstners elskeligste Værk."
Man ser også Natten gengivet på mange gravstene.

Et kunstværk i modsætning til Bertel Thorvaldsens Natten og det klassicistiske skulpturideal er Niels Hansen Jacobsens ekspressive skulptur Natten fra 1895 hvor natten er personificeret med en djævlelignende skikkelse.

Litteratur

Referencer 

Relieffer
Værker af Bertel Thorvaldsen
Værker på Thorvaldsens Museum
Artemisinin

Artemisinin også benævnt som qinghaosu () og dets semisyntetiske derivater er nu standardmidlet mod malaria.
 
Artemisinin blev opdaget af Tu Youyou, en kinesisk kemiker der blev tildelt den ene halvdel af Nobelprisen i fysiologi eller medicin i 2015.

Artemisinin isoleres fra planten kinesisk malurt (Artemisia annua), der er et gammelt og almindeligt brugt middel i traditionel kinesisk medicin. Verdensproduktionen af artemisinin skønnes at være på mere end 140 ton. Nu fremstilles artemisinin til medicinsk brug også ud fra genetisk manipulerede mikroorganismer.

Nyere undersøgelser har antydet at artemisinin også er et middel mod kræft.

Kemi 

Kemisk er artemisinin en sesquiterpen-lakton, der indeholder en usædvanlig peroxid-bro, som anses for at hænge sammen med stoffets medicinske egenskaber.

Resistens 

Det har vist sig gennem årene at Plasmodium falciparum bliver resistent mod alle lægemidler mod malaria, også “vidundermidlet” artemisinin, medførende en stigende dødelighed.

Se også 
 Plasmodium falciparum

Referencer

Eksterne henvisninger 
 Martyn Poliakoff presents the 2015 Nobel Prize. Video

Malaria
Lægemidler
Lars Poulsen (journalist)

Lars Poulsen (født 1957) er en dansk journalist, tidligere formand for Dansk Journalistforbund, og siden 2011 prorektor ved Danmarks Medie- og Journalisthøjskole.

Karriere

Uddannelse 
Lars Poulsen blev uddannet journalist fra Danmarks Journalisthøjskole i 1982. Efterfølgende har han gennemført en Master of Media Management i 2002, en proceslederuddannelse fra Attractor/Rambøll Management i 2009, ligesom han har deltaget i undervisning på INSEAD i Frankrig og Media Management Center i Chicago.

Job 
Randers Amtsavis blev Lars Poulsens første arbejdsplads efter endt uddannelse.  Her arbejdede han fra 1982 til 1986 som journalist og redaktionssekretær.

Poulsen blev i 1986 ansat som konsulent i Dansk Journalistforbund (DJ), og i 1988 blev han valgt som næstformand for forbundet. Han blev valgt som formand for DJ i 1990, hvor han sad indtil april 1999, hvor han valgte at trække sig fra posten, og blev afløst af Mogens Blicher Bjerregård som ny formand. 

Han tog efterfølgende til Berlingske Tidende, hvor han fra 1999 til 2007 var ansat i forskellige lederjob. Fra 2002 blev han medlem af chefredaktionen og forretningsledelsen. 

Fra 2007 til 2011 var Lars Poulsen ansat som chefkonsulent hos DI - Dansk Industri, hvor han arbejdede med at udvikle samarbejdet mellem ledelse, tillidsrepræsentanter og medarbejdere.

Lars Poulsen blev i oktober 2011 ansat som prorektor ved Danmarks Medie- og Journalisthøjskole i Aarhus, hvor han skulle supplere rektor Jens Otto Kjær Hansen i et nyoprettede rektorat på højskolen.

Referencer

Eksterne henvisninger 
 Lars Poulsens profil  på Danmarks Medie- og Journalisthøjskoles hjemmeside

Journalister fra Danmark
Journalister ved Berlingske
Formænd for Dansk Journalistforbund
INSEAD

INSEAD er en fransk handelshøjskole med afdelinger i  Europa (Fontainebleau, Frankrig), Asien (Singapore), og Mellemøsten (Abu Dhabi). Udover at tilbyde fuldtidsuddannelse i Master of Business Administration, har skolen en lang række forløb som årligt benyttes af personer fra det meste af verden.

Historie 
Institutionen blev etableret i 1957 som en privat stiftelse i Fontainebleau udenfor den franske hovedstad Paris. Navnet INSEAD kommer oprindeligt fra INStitut Européen d'ADministration des Affaires. I skolens første ti år havde den hovedsæde på Château de Fontainebleau, inden man i 1967 flyttede til det nybyggede 'Europe Campus' ved Fontainebleauskoven.

I 2000 åbnede INSEAD sit første campus udenfor Frankrig, da 53 elever fra 26 lande begyndte på campus i Singapore. I 2007 åbnede man i Abu Dhabi.

Referencer

Eksterne henvisninger 
 
 INSEADs officielle hjemmeside

Universiteter i Frankrig
Etableret i 1957
Slavey

Slavey (også skrevet slave) er et indfødt folkeslag i Canada. De hører til dene-folkegruppen og bor hovedsagelig i området omkring Great Slave Lake i den sydlige del af Nordvestterritoriet, men også i den nordøstlige del af British Columbia og det nordvestlige Alberta.

Navnet blev tidligere skrevet «slave» på engelsk, men blev ændret for at undgå forvirring med det almindelige substantiv for slaveri. Navneforvirringen eksisterer dog fremdeles med hensyn til Store Slavesø og floden Slave River, hvor navnene er afledt af navnet på folkeslaget, men hvor stavemåden ikke er ændret.

Se også 
 Slavey (sprog)

Eksterne kilder/henvisninger 

 Asch, Michael. Slavey Indians (1978)
 MNSU Slavey-nettsted 

Etniske grupper i Canada
Oprindelige amerikanere
Churchill River (Hudson Bay)

Churchill River (Fransk: Rivière Churchill) er en stor flod i der løber i de canadiske provinser Alberta, Saskatchewan og Manitoba. Fra udspringet i Churchill Lake er den 1.609 km lang. Den er opkaldt efter John Churchill, 1. hertug af Marlborough der var guvernør for Hudson's Bay Company fra 1685 til 1691.

Cree-navnet for floden er Missinipi, der betyder "store vande".

Floden ligger på det . I afvandingsområdet ligger en række søer i den østlige-centrale del af Alberta og videre ind i en række søer i Saskatchewan og Manitoba. Hovedtilløbet, Beaver River, støder til i Lac Île-à-la-Crosse.

Nistowiak Falls — det højeste vandfald i Saskatchewan – ligger ved Rapid River, som løber mod nord, ud af Lac la Ronge ind i Nistowiak Lake som gennemløbes af Churchill River lige nord for La Ronge.

En stor del af strømmen i Churchill River efter grænsen mellem Manitoba og Saskatchewan kommer fra Reindeer River, som løber fra Wollaston og Reindeer søerne. Vand fra Reindeer Lake bliver opstemmet ved Whitesand Dam. Derfra løber Churchill River mod øst gennem en række søer (Highrock, Granville, Southern Indian og Gauer), og deles med en afledning til et vandkraftværk til Nelson River (60% af vandmængden), og resten af Churchill River løber ud i Hudson Bay ved byen Churchill.

Historie 
Churchill danner hovedparten af pelsjægernes hovedvej i det 18.- til 20. århundrede efter at Denefolk viste Peter Pond forbindelsen Methye Portage mellem Hudson Bay-afvandingsområdet og Clearwater – Athabasca – MacKenzie-floderne der løber til det Arktiske Ocean.

Se også 
 Canadas længste floder

Eksterne kilder/henvisninger 

 Saskatchewan's Churchill River, Canadian Parks and Wilderness Society 
 Saskatchewan Documented Canoe Routes, Canoe Saskatchewan website 
 Fish Species of Saskatchewan
 Encyclopedia of Saskatchewan 

Vandløb i Canada
Manitoba
Saskatchewan
Alberta
Retspolitisk Forening

Retspolitisk Forening er en dansk forening der arbejder "for sikring og udbygning af borgernes retssikkerhed, demokratiske friheder og sociale rettigheder."
Foreningen fører deres historie tilbage til 1978 hvor den blev stiftet som Dansk Retspolitisk Forening. Formand er Bjørn Elmquist.

Referencer 

Foreninger fra Danmark
Værker på Thorvaldsens Museum

Thorvaldsens Museum har foruden det store udvalg af Bertel Thorvaldsens værker også malerier og skulpturer af andre kunstnere. For værker af Thorvaldsen se også Værker af Bertel Thorvaldsen.

Referencer 

 
Lister over værker
Fra kolonimagt til kolonihavemagt

Fra kolonimagt til kolonihavemagt er en dansk TV-serie fra 2015, som viser danske helte i nyt lys.

Manuskriptforfatter Anne Neye spiller selv Grevinne Danner og Frederik VI i serien. Andre medspillere er Hella Joof, Henrik Birck, Sune Svanekier, Thomas Hwan og Rasmus Botoft.

Referencer

Eksterne henvisninger 
 

Komedieserier fra Danmark
Danske tv-serier fra 2010'erne
Vandbøffel

Vandbøflen (Bubalus bubalis) er en stor bøffelart inden for de skedehornede pattedyr, der stammer fra Sydasien, Sydøstasien og Kina. I dag er den et husdyr i de samme områder og desuden i Europa, Australien og nogle lande i Amerika. Den asiatiske vandbøffel (Bubalus arnee), som er hjemmehørende i Sydøstasien, betragtes som en selvstændig art, men repræsenterer sandsynligvis en forløber for den domesticerede vandbøffel.

Baseret på morfologiske og adfærdsmæssige kriterier er der to varianter af vandbøflen: Den ene findes i Sydasien og vestpå til Balkanhalvøen, Egypten og Italien, mens den anden findes fra Assam og østpå over Sydøstasien til Yangtze-dalen. Oprindelsen for de to varianter er omdiskuteret, men en fylogenetisk undersøgelse peger på, at den østlige variant kan stamme fra Kina, hvor den blev domesticeret for 4.000 år siden, mens den vestlige type kan stamme fra Indien, hvor den blev domesticeret for 5.000 år siden. Vandbøflen indgik i handelen fra Induskulturen til Mesopotamien i nutidens Irak omkring 2.500 f.v.t. af meluhhaerne. Seglet for en skriver ansat af en akkadisk konge viser ofringen af en vandbøffel.

Der findes minimum 130 millioner vandbøfler, og flere mennesker er afhængige af den end af noget andet husdyr. De er især velegnede til pløjning af rismarker, og deres mælk er mere protein- og fedtrig end mælken fra malkekvæg.

Referencer

Eksterne henvisninger 

Bøfler
Asiens fauna
Hjerternes sang

Hjerternes sang er det fjerde studiealbum af den danske sangerinde Lis Sørensen, der udkom i 1989 på RCA Records. Albummet solgte 340.000 eksemplarer i Skandinavien. Hjerternes sang blev nomineret til en Danish Music Award for Årets danske album i 1990.

Spor 
Alle sange er produceret af Jan Sivertsen og Lis Sørensen; undtagen "Mine øjne de skal se", som er produceret af Anne Linnet.

Hitlister

Kilder

Eksterne henvisninger 

Album fra 1989
Popalbum fra Danmark
Cree

Cree er et indfødt folkeslag i Canada og det nordlige USA. De er bosatte mellem Rocky Mountains og Atlanten. De udgør i dag den største gruppe af First Nations i Canada. Deres sprog, cree, er et algonkinsprog og var en gang det mest talte sprog i den nordlige del af Nordamerika. I dag taler mange creefolk fransk og engelsk lettere end deres oprindelige sprog. En gren af cree-stammen rykkede ud på prærien sidst i 1600-tallet og blev til plains cree.

USA 
Inden franske og engelske bosættere begyndte at strømme ind på creeindianernas traditionelle områder, var cree venlige bisonjægere og allierede med siouxfolket assiniboine. I dag lever størstedelen af creeindianerne i USA sammen med ojibwa i indianerreservatet Rocky Boy Indian Reservation.

Canada 

Cree er den største gruppe First Nations i Canada med mere end 200.000 medlemmer. At antallet af medlemmer er så stort beror formodentlig for en stor del på deres traditionelle åbenhed omkring giftermål mellem medlemmer af forskellige stammer. Den største creestamme, samtidig den næststørste First Nations-stamme i Canada efter Six Nations Iroquois, er Lac La Ronge Band i det nordlige Saskatchewan. Métis er en gruppe med blandet cree og europæisk oprindelse. I videre betydning kan termen bruges om alle mennesker med blandet oprindelse fra noget amerikansk urfolk og noget europæisk land.

Grand Council of the Crees i Québec kalder deres hjemland for Eeyou Istchee ("Folkets land"). Dets leder (Grand Chief) er Matthew Mukash, tidligere vice-Grand Chief under Ted Moses og derefter ordførende i styrelsen i de nordligste creesamfunds Whapmagoostui Eeyou Entreprise Development Corporation. Mukash regnes som traditionalist. Han bekæmpede Great Whale Project sammen med Matthew Coon Come og Billy Diamond i 1990'erne. Han tilhørte også dem som modsatte sig undertegnelsen af Paix de Braves.

Trosforestillninger 
Creestammerne i Canadas skove og på de amerikanske sletter ærede ånder i forbindelse med jagten. Jordens ånd var alle dyrs mor. De havde også en idé om et mindre veldefineret himmelvæsen. Naturen blev set som en integreret helhed, hvor dyrene kunne gengive historier og legender af vindene og de fire kardinalretninger var almindelige.

I Crees åndelige liv var et tæt forhold mellem forfædre og de levende, af stor betydning. Forfædrene var altid lige ved hånden og stammens shaman tog ofte en trancetilstand for at besøge 'landet med de døde'.

Creeindianernas mytologi ændrede sig grundlæggende efter kontakten med de europæiske bosættere og handlende, og de gik til landbruget.

Eksterne kilder/henvisninger 

 The Concise Encyclopedia of the American Indian, Wings Books: New York, 2000, 
 Steller, Lea-Katharina (geb. Virághalmy): Alkalmazkodni és újat adni – avagy „accomodatio“ a paleográfiában  In: Paleográfiai kalandozások. Szentendre, 1995. 

 Canadian Geographics 
 Grand Council of the Crees (GCC) 
 Lac La Ronge Band 

Etniske grupper i Canada
Algonkiner
Mousehouse

Mousehouse var Danmarks første multimediecenter og siden et af landets førende internetbureauer, stiftet i 1992 af Caroline Søeborg Ahlefeldt.

Historie 
Mousehouse blev oprindeligt startet som en forening under kultur- og iværksætterprojektet Frontløberne i Århus. Efterfølgende startede man selskabet mousehouseProduction ApS som var ejet af Foreningen Mousehouse. I 1997 blev foreningen opløst og et nyt selskab stiftet i navnet MouseHouse A/S med ledelse, nøglemedarbejdere og bestyrelse som aktionærer. Mousehouse A/S overtog alle medarbejdere fra mousehouseProduction ApS og betalte den gæld som foreningen Mousehouse havde oparbejdet. Caroline Søeborg Ahlefeldt kontrollerede sammen med ledelsen i det nye selskab, David Junge og Thomas Adamsen, majoriteten i det nye selskab. Virksomheden var førende i Danmark indenfor design og udvikling af Internetsider og CD-rom produktion for større danske firmaer såsom Codan, BG Bank, Tivoli med flere.

Salg 
I 1999 blev Mousehouse solgt til den tidligere SAS-chef Jan Carlzon fra svenske Linné Group, for et større to-cifret millionbeløb. Herefter ændredes navnet til Cell Network. Samme år opkøbte Cell Network også det norske bureau New Media Science og i 2000 fusionerede Cell Network med Mandator, og fortsatte sit opkøb af internetbureauer i bl.a. Tyskland og Frankrig.

Konkurs 
Den danske del af Cell Network gik konkurs i 2003. Den internationale del af Cell Network skiftede umiddelbart herefter sit navn (tilbage) til Mandator. I 2007 købte Fujitsu Services Mandator, som på dette tidspunkt beskæftigede ca. 560 medarbejdere.

Referencer 

Etableret i 1992
Ophørt i 2003
It-virksomheder i Danmark
Konsulentbureauer
Jakob Sheikh

Jakob Sheikh (født 1987 på Herlev Sygehus) er en dansk journalist og forfatter, ansat på Politiken i 2010-2017. 2017-2019 var han særlig rådgiver ("spindoktor") for justitsminister Søren Pape.

Baggrund 
Jakob Sheikh er født og opvokset på Vesterbro i København som søn af en dansk mor og en pakistansk far. Han er uddannet hos Danmarks Medie- og Journalisthøjskole og American University of Beirut i 2012.

Karriere og udmærkelser 

Som journalist har han bl.a. dækket udviklingen i Mellemøsten og skrevet om radikalisering hos unge danskere. Han har også gentagne gange deltaget i den danske debat om integration af indvandrere.

Jakob Sheikh har været talsmand for Ansvarlig Presse, der forsøger at styrke bevidstheden om pressens rolle og ansvar i samfundet blandt såvel mediefolk som mediebrugere. 

Han har bl.a. modtaget EU-Kommissionens journalistpris 2012 for en artikelserie om diskrimination i Københavns natteliv samt Hørups mindepris. I 2015 modtog han Kristian Dahls Mindelegat, ofte betegnet som "den lille Cavlingpris", for sin dækning af danske syrienskrigere.

I januar 2016 modtog han Den Berlingske Fonds Journalistpris for "sit enestående arbejde med at gøre læsere klogere på integration, parallelsamfund og radikaliserede miljøer i Danmark".

2017-2019 var han særlig rådgiver for den konservative justitsminister Søren Pape. Derefter rejste han med sin kone og datter til Mexico, hvor hans hustru var udstationeret for Udenrigsministeriet. Under opholdet skrev Sheikh på sin anden bog.

Forfatterskab

Danmarks børn i hellig krig 

I 2015 udgav han bogen ""Danmarks børn i hellig krig" om unge danskere af såvel dansk som anden etnisk baggrund, der bliver radikaliseret og ender med at tage til Syrien og kæmpe for Islamisk Stat.

Vi tabte 

Den 11. september 2021, på 20-årsdagen for terrorangrebet den 11. september 2001 i USA, vil Sheikhs bog Vi tabte om Vesten og jihadisme udkomme. I et interview op til udgivelsen fortalte Sheikh, at vesten efter 20 års krig mod jihadistisk terror og tilbagetrækningen fra Afghanistan stod som tabere, fordi man havde misforstået jihadismens årsager og derfor bekæmpet et imaginært vrangbillede i stedet for den jihadisme, som var og er.

Kilder 

Faglitterære forfattere fra Danmark
Journalister ved Politiken
Debattører fra Danmark
Journalister fra Danmark
Danskere i 2000-tallet
Modtagere af Kristian Dahls Mindelegat
Personer fra Vesterbro
Rødhalet ravnekakadu

Rødhalet ravnekakadu () er en fugl i familien kakaduer i ordenen papegøjer, der lever i Australien.

Noter 
 Avibase - the world bird database

Eksterne henvisninger 

Fugle fra Australien
Papegøjer
Lille ravnekakadu

Lille ravnekakadu () er en fugl i familien kakaduer i ordenen papegøjer, der lever i det østlige Australien.

Noter 
 Avibase - the world bird database

Eksterne henvisninger 

Fugle fra Australien
Papegøjer
Gulhalet ravnekakadu

Gulhalet ravnekakadu () er en fugl i familien kakaduer i ordenen papegøjer, der lever i det østlige Australien og på Tasmanien.

Noter 
 Avibase - the world bird database

Eksterne henvisninger 

Fugle fra Australien
Fugle fra Tasmanien
Papegøjer
Smalnæbbet ravnekakadu

Smalnæbbet ravnekakadu () er en fugl i familien kakaduer i ordenen papegøjer, der lever i det sydvestlige Australien.

Noter 
 Avibase - the world bird database

Eksterne henvisninger 

Fugle fra Australien
Papegøjer
Hvidhalet ravnekakadu

Hvidhalet ravnekakadu () er en fugl i familien kakaduer i ordenen papegøjer, der lever i det sydvestlige Australien.

Noter 
 Avibase - the world bird database

Eksterne henvisninger 

Fugle fra Australien
Papegøjer
Hjelmkakadu

Hjelmkakadu () er en fugl i familien kakaduer i ordenen papegøjer, der lever i det sydøstlige Australien.

Noter 
 Avibase - the world bird database

Eksterne henvisninger 

Fugle fra Australien
Papegøjer
Arakakadu

Arakakadu () er en fugl i familien kakaduer i ordenen papegøjer, der lever på Ny Guinea.

Noter 
 Avibase - the world bird database

Eksterne henvisninger 

Fugle fra Ny Guinea
Papegøjer
Inkakakadu

Inkakakadu () er en fugl i familien kakaduer i ordenen papegøjer, der lever i Australien.

Noter 
 Avibase - the world bird database

Eksterne henvisninger 

Fugle fra Australien
Papegøjer
Langnæbbet kakadu

Langnæbbet kakadu () er en fugl i familien kakaduer i ordenen papegøjer, der lever i det sydøstlige Australien.

Noter 
 Avibase - the world bird database

Eksterne henvisninger 

Fugle fra Australien
Papegøjer
Næsekakadu

Næsekakadu () er en fugl i familien kakaduer i ordenen papegøjer, der lever i det sydvestlige Australien.

Noter 
 Avibase - the world bird database

Eksterne henvisninger 

Fugle fra Australien
Papegøjer
Nøgenøjet kakadu

Nøgenøjet kakadu () er en fugl i familien kakaduer, der lever i Australien.

Noter 
 Avibase - the world bird database

Eksterne henvisninger 

Fugle fra Australien
Papegøjer
Tanimbarkakadu

Tanimbarkakadu () er en fugl i familien kakaduer i ordenen papegøjer, der lever i Indonesien.

Noter 
 Avibase - the world bird database

Eksterne henvisninger 

Fugle fra Indonesien
Papegøjer
Salomonkakadu

Salomonkakadu () er en fugl i familien kakaduer i ordenen papegøjer, der lever på Salomonøerne.

Noter 
 Avibase - the world bird database

Eksterne henvisninger 

Fugle fra Melanesien
Papegøjer
Filippinsk kakadu

Filippinsk kakadu () er en fugl i familien kakaduer i ordenen papegøjer, der lever på Filippinerne.

Kilder 
 Avibase - the world bird database

Eksterne henvisninger 

Fugle fra Filippinerne
Papegøjer
Lille gultoppet kakadu

Lille gultoppet kakadu () er en fugl i familien kakaduer i ordenen papegøjer, der lever i Indonesien.

Noter 
 Avibase - the world bird database

Eksterne henvisninger 

Fugle fra Indonesien
Papegøjer
Stor gultoppet kakadu

Stor gultoppet kakadu (latin: Cacatua galerita) er en fugl i familien kakaduer i ordenen papegøjer. Den lever på Ny Guinea og i Australien.

Kilder 
 Avibase - the world bird database

Eksterne henvisninger 

Fugle fra Australien
Fugle fra Melanesien

Papegøjer